To 11-årige piger har været udsat for seksuelt misbrug i private hjem i Østjylland ifølge Østjyllands Politi, som har sigtet en 41-årig mand i sagen. Den 41-årige, som er tidligere stedfar til den ene af pigerne, er fredag blevet varetægtsfængslet i fire uger ved Retten i Randers, oplyser anklager Jacob Balsgaard Nielsen til Ritzau. Misbruget skete ifølge sigtelsen blandt andet ved indføring af fingre i skridtet. Det er sket i Havndal og på to adresser i Hadsund fra januar til juni i år. Manden er sigtet for "voldtægt ved anden kønslig omgængelse" og blufærdighedskrænkelser af de to piger. Det seksuelle misbrug er angiveligt sket ved vold eller trussel om vold. Den 41-årige mand blev anholdt klokken 14.45 torsdag, og han nægter sig skyldig. Politiet har på nuværende tidspunkt ikke flere oplysninger, da grundlovsforhøret blev afholdt for delvis lukkede døre. Pigernes forklaring blev afspillet uden offentlighedens adgang.

Opsummering:
En 41-årig mand er sigtet for anden kønslig omgang en samleje med to 11-årige piger i Hadsund.